
דוא"ל: Office@freiberg-law.com
        תשובת הנתבעים לתגובת התובעת
בזיקה להחלטת בית המשפט הנכבד מתכבדים הנתבעים להשיב כדלקמן:
1. בקשת התובעת ותגובתה משוללי יסוד ודין תגובתה כמו גם זימון העד להידחות מהטעמים שיפורטו להלן.
2. מתגובת התובעת עולה כי התובעת לא חולקת על כך שהתקנות סדר הדין האזרחי וההלכה קובעים בצורה מפורשת כי הוכחת עניין שברפואה יעשה באמצעות חוות דעת רפואית ערוכה כדין.
3. יצויין כי בניגוד להוראות התקנות והחובה לפרט את הנימוק/הטעם והרלוונטיות לזימון העד המבוקש התובעת הגישה בקשה שותקת וסתומה מקום בו הייתה חייבת לפרט ולנמק טעם לזימון העד.
4. מעבר לעובדה כי העד המבוקש הינו מומחה בתחום האף, אוזן וגרון, שלא נטען ע"י התובעת ולא צורפה חוות דעת מומחה בתחום כנדרש ולו בשל טעם זה אינה היא יכולה לזמנו להעיד.
גם אילו היה הגיון בתגובת התובעת לפיה מדובר ב"עד עובדתי אשר בדק אותה וערך מסמך רפואי" הוא אינו עד למקרה מושא ההליך ולפרטיו, הוא אינו אובייקטיבי, זכרו בא לראשונה רק לאחר הגשת הראיות וכל אמירה שלו הינה אמירה שבמומחיות.
 אילו רצתה התובעת להעיד עד מטעמה, שאינו עד מומחה באמצעות חוות דעת, היה עליה לעשות כן בתצהיר ולהגישו כראיה כמו יתר ראיותיה ובהתאם להחלטת בית המשפט הנכבד בדבר הגשת ראיות.
תגובת התובעת אין לה במה לאחוז, אם סבורה התובעת שהמדובר בעד עובדתי אשר בדק אותה וערך מסמך רפואי מדוע אין היא מזמינה להעיד את כל עשרות הרופאים השונים אליהם פנתה באופן פרטי...המדובר הוא בניסיון למקצה שיפורים והוספת טענות שבמומחיות והרחבת חזית אסורה.
5. הוספת מוצג-מסמך, אינה פתח להוספת טענות שברפואה ועדים תוך הרחבת חזית "בדלת האחורית" בניגוד לדין.
6. מבוקש בזאת מבית המשפט הנכבד להורות על ביטול זימון העד הבוקש, לחייבה בהוצאות, ולא לאפשר לתובעת לפעול כאמור בניגוד לדין ותוך הרחבת חזית אסורה ופסולה.


___________________
אריאל פרייברג, עו"ד
                 ב"כ הנתבעים
